**Anna van der Breggen** (s. 18. huhtikuuta 1990 Zwolle) on alankomaalainen maantiepyöräilijä. Hän edusti Team Flexpoint -joukkuetta 2009, Sengers Ladies Cycling Teamia 2012–2013, Rabo-Liv Women Cycling Teamia 2014–2016 ja on vuodesta 2017 ajanut Boels Dolmans / SD Worx -tallissa.

Van der Breggen voitti La Flèche Wallonnen 2015. Hän kukisti toiseksi sijoittuneen Annemiek van Vleutenin 12 sekunnilla. Hän voitti samana vuonna Giro Rosan puolentoista mnuutin erolla Mara Abbottiin. Richmondin MM-kilpailuissa 2015 hän sai hopeaa sekä aika-ajossa kaksi sekuntia Linda Villumsenille hävinneenä että maantieajossa samalla ajalla Elizabeth Armitsteadin kanssa. Hän voitti La Flèche Wallonnen myös 2016 kukistettuaan toiseksi sijoittuneen Evelyn Stevensin kahdeksalla sekunnilla.

Rio de Janeiron kesäolympialaisissa 2016 van der Breggen voitti maantieajon kultaa ennen Emma Johanssonia ja Elisa Longo Borghinia. Aika-ajosta hän saavutti pronssia. Hän voitti samana vuonna maantieajon Euroopan-mestaruuden ja sai aika-ajossa hopeaa.

Van der Breggen voitti Amstel Gold Racen 2017 kukistaen toiseksi sijoittuneen Elizabeth Deignanin 55 sekunnilla. Kolme päivää myöhemmin hän voitti jälleen La Flèche Wallonnen 16 sekunnin erolla Deignaniin. Seuraavana sunnuntaina hän voitti Liège–Bastogne–Liègen 17 sekuntia ennen Deignania. Heinäkuussa hän voitti Giro Rosan minuutin ja kolmen sekunnin erolla Elisa Longo Borghiniin. EM-kilpailujen aika-ajossa hän saavutti pronssia. Bergenin MM-kilpailuissa hän sai hopeaa sekä henkilökohtaisessa että joukkueaika-ajossa.

Van der Breggen voitti Strade Bianche -kilpailun 2018 karattuaan kärkiryhmästä noin 20 kilometriä ennen maalia. Myöhemmin samana keväänä hän voitti Flanderin ympäriajon irrottuaan pääjoukosta 30 kilometrin päässä maalista. Hän kukisti toiseksi sijoittuneen Amy Pietersin yli minuutilla. La Flèche Wallonnen hän voitti neljännen kerran peräkkäin oltuaan maalissa kaksi sekuntia ennen Ashley Moolman-Pasiota. Muutamaa päivää myöhemmin hän voitti Liège–Bastogne–Liègen kuuden sekunnin erolla Amanda Sprattiin EM-kilpailujen aika-ajossa hän sai hopeaa. Innsbruckin MM-kilpailuissa hän voitti kultaa maantieajossa kolmen minuutin ja 42 sekunnin erolla hopeamitalisti Amanda Sprattiin. Lisäksi hän oli toinen henkilökohtaisessa aika-ajossa ja joukkueaika-ajossa.

Van der Breggen voitti 2019 La Flèche Wallonnen viidennen kerran peräkkäin kukistettuaan sekunnilla Annemiek van Vleutenin. Hän voitti samana vuonna GP de Plouay Bretagnen. Yorkshiren MM-kilpailuissa 2019 hän saavutti hopeaa sekä maantieajossa että aika-ajossa. Hän voitti 2020 maantieajon Alankomaiden-mestaruuden ja aika-ajon Euroopan-mestaruuden. Hän voitti saman vuoden Giro Rosan kokonaiskilpailun minuutin ja 14 sekunnin erolla Katarzyna Niewiadomaan Hän voitti 2020 maailmanmestaruuden sekä aika-ajossa 15 sekunnin erolla Marlen Reusseriin että maantieajossa minuutti ja 20 sekuntia ennen Annemiek van Vleutenia. Hän voitti samana vuonna La Flèche Wallonnen kuudentena peräkkäisenä vuonna kukistettuaan Cecilie Uttrup Ludwigin kahdella sekunnilla. Seuraavana vuonna hän otti kilpailussa seitsemännen peräkkäisen voittonsa kukistettuaan kahdella sekunnilla Katarzyna Niewiadoman Hän voitti 2021 Giro Rosan minuutin ja 43 sekunnin erolla Ashleigh Moolman-Pasioon. Vuodelle 2021 siirretyissä Tokion olympialaisissa van der Breggen sai aika-ajossa pronssia.

Saavutuksia
-----------

Lähteet: Cycling Archives, Pro Cycling Stats

2012
Tour de Bretagne féminin, kokonais- ja pistekilpailun, nuorten kilpailun sekä 1. etapin, 2. etapin (aika-ajo) ja 4. etapin voitto
Tour féminin en Limousin, nuorten kilpailun ja 2. etapin (aika-ajo) voitto
EM-kilpailut, alle 23-v. aika-ajossa kultaa
MM-kilpailut, naisten maantieajossa viides, aika-ajossa 11:s
2013
Grand Prix de Plouay féminin, kolmas
MM-kilpailut, naisten maantieajossa neljäs
2014
Ronde van Drenthe, toinen
Dwars door de Westhoek, voitto
Festival luxembourgeois du Cyclisme Féminin Elsy Jacobs, kokonaiskilpailun ja 1. etapin voitto
Emakumeen Euskal Bira, kokonaiskilpailussa kolmas, mäkikirikilpailun voitto
Giro d'Italia Femminile, kokonaiskilpailussa kolmas
Ladies Tour of Norway, kokonais- ja pistekilpailun sekä 1. etapin voitto
Lotto Belisol Belgium Tour, mäkikirikilpailun ja 4. etapin voitto
2015
Omloop Het Nieuwsblad, voitto
Trofeo Alfredo Binda-Comune di Cittiglio, kolmas
Flanderin ympäriajo, kolmas
Energiewacht Tour, prologin ja 4. etapin voitto
La Flèche Wallonne, voitto
Festival luxembourgeois du Cyclisme Féminin Elsy Jacobs, kokonaiskilpailun ja prologin voitto
Euroopan kisat, pronssia maantieajossa
Aika-ajon Alankomaiden-mestaruus
Giro Rosa, kokonaiskilpailun ja 8. etapin (aika-ajo) voitto
La Course by Le Tour de France, voitto
Lotto Belgium Tour, mäkikirikilpailun ja 4. etapin voitto
MM-kilpailut, maantieajossa ja aika-ajossa hopeaa, joukkueaika-ajossa pronssia
2016
Omloop van de IJsseldelta, voitto
La Flèche Wallonne, voitto
Giro Rosa, kokonaiskilpailussa kolmas
Olympialaiset, maantieajossa kultaa, aika-ajossa pronssia
EM-kilpailut, maantieajossa kultaa, aika-ajossa hopeaa
MM-kilpailut, aika-ajossa 13:s
2017
Amstel Gold Race, voitto
La Flèche Wallonne, voitto
Liège–Bastogne–Liège, voitto
Amgen Breakaway from Heart Disease Women's Race empowered with SRAM, kokonaiskilpailun voitto
Giro Rosa, kokonaiskilpailun voitto
EM-kilpailut, aika-ajossa pronssia
Boels Rental Ladies Tour, kokonaiskilpailussa toinen, 5. etapin voitto
UCI Women's World Tour, kokonaiskilpailun voitto
MM-kilpailut, aika-ajossa hopeaa, joukkueaika-ajossa hopeaa, maantieajossa kahdeksas
2018
Strade Bianche, voitto
Flanderin ympäriajo, voitto
Healthy Ageing Tour, 1. etapin (aika-ajo) voitto
La Flèche Wallonne, voitto
Liège–Bastogne–Liège, voitto
Durango-Durango Emakumeen Saria, voitto
Emakumeen Bira, kokonaiskilpailussa kolmas, pistekilpailun voitto
La Course by Le Tour de France, toinen
EM-kilpailut, aika-ajossa hopeaa, maantieajossa kahdeksas
Boels Ladies Tour, kokonaiskilpailussa kolmas
MM-kilpailut, maantieajossa kultaa, aika-ajossa hopeaa, joukkueaika-ajossa hopeaa
UCI Women's World Tour, kokonaiskilpailussa kolmas
2019
La Flèche Wallonne, voitto
Kalifornian ympäriajo, kokonais- ja pistekilpailun sekä 1. etapin voitto
Giro Rosa, kokonaiskilpailussa toinen, 9. etapin voitto
GP de Plouay Bretagne, voitto
MM-kilpailut, maantieajossa ja aika-ajossa hopeaa
2020
Setmana Ciclista Valenciana, kokonaiskilpailun ja 2. etapin voitto
Maantieajon Alankomaiden-mestaruus
EM-kilpailut, aika-ajossa kultaa
Giro Rosa, kokonaiskilpailun voitto
MM-kilpailut, maantieajossa ja aika-ajossa kultaa
La Flèche Wallonne, voitto
2021
Omloop Het Nieuwsblad, voitto
Strade Bianche, kolmas
La Flèche Wallonne, voitto
Gran Premio Ciudad de Eibar, voitto
Durango - Durango Emakumeen Saria, voitto
Vuelta a Burgos, kokonais-, piste- ja mäkikirikilpailun sekä 4. etapin voitto
Aika-ajon Alankomaiden-mestaruus
Giro Rosa, kokonais- ja pistekilpailun sekä 2. ja 4. (aika-ajo) etapin voitto
Olympialaiset, aika-ajossa pronssia, maantieajossa 15:s

Lähteet
-------

1. 1 2  Anna van der Breggen *cyclingarchives.com*. Viitattu 19.9.2017. (englanniksi)
2. 1 2 3 4 5 6  Anna van der Breggen *procyclingstats.com*. Viitattu 13.8.2021. (englanniksi)
3. ↑  2015 » La Flèche Wallonne Féminine (CDM) *procyclingstats.com*. Viitattu 23.4.2015. (englanniksi)
4. ↑  2015 » Giro d'Italia Internazionale Femminile (2.1) *procyclingstats.com*. Viitattu 13.7.2015. (englanniksi)
5. ↑  2015 » World Championships WE - ITT (WC) Individual Time Trial » Richmond › Richmond (30k) *procyclingstats.com*. Viitattu 23.9.2015. (englanniksi)
6. ↑  2015 » World Championships WE - Road Race (WC) Classic » Richmond › Richmond (129.6k) *procyclingstats.com*. Viitattu 23.9.2015. (englanniksi)
7. ↑  2016 » La Flèche Wallonne Féminine (1.WWT) *procyclingstats.com*. Viitattu 20.4.2016. (englanniksi)
8. ↑  Naisten maantieajossa karmea kaatuminen ja dramaattinen loppu *yle.fi*.  7.8.2016. Viitattu 9.8.2016. (englanniksi)
9. ↑  Van der Breggen wins women's Amstel Gold Race *cyclingnews.com*. Viitattu 17.4.2017. (englanniksi)
10. ↑  2017 » La Fleche Wallonne Feminine (1.WWT) *procyclingstats.com*. Viitattu 20.4.2017. (englanniksi)
11. ↑  2017 » 1st Liège-Bastogne-Liège Femmes (1.WWT) *procyclingstats.com*. Viitattu 24.4.2017. (englanniksi)
12. ↑  2017 » 28th Giro d'Italia Internazionale Femminile (2.WWT) *procyclingstats.com*. Viitattu 20.7.2017. (englanniksi)
13. ↑  Van der Breggen wins muddy opener to Women’s WorldTour at Strade Bianche *velonews.com*.  3.3.2018. Viitattu 4.3.2018. (englanniksi)
14. ↑  Lepistö ajoi Flanderin ympäriajon tiimin puolesta - Terpstra miesten kisan voittoon *kestävyysurheilu.fi*.  1.4.2018.  Arkistoitu 2.4.2018. Viitattu 1.4.2018.
15. ↑  2018 » 15th Ronde van Vlaanderen / Tour des Flandres WE (1.WWT) One Day Race » Oudenaarde › Oudenaarde (153.3k) *procyclingstats.com*. Viitattu 1.4.2018. (englanniksi)
16. ↑  Van der Breggen wins fourth women’s Fleche Wallonne title *velonews.com*.  18.4.2018. Viitattu 21.4.2018. (englanniksi)
17. ↑  Anna van der Breggen solos to Liege-Bastogne-Liege victory *cyclingnews.com*.  22.4.2018. Viitattu 23.4.2018. (englanniksi)
18. ↑  85th World Championships WE - Road Race (WC) *procyclingstats.com*. Viitattu 30.9.2018. (englanniksi)
19. ↑  22nd La Flèche Wallonne Féminine (1.WWT) *procyclingstats.com*.  24.4.2019. Viitattu 25.4.2019. (englanniksi)
20. ↑  31st Giro d'Italia Internazionale Femminile (2.WWT) *procyclingstats.com*. Viitattu 21.9.2020. (englanniksi)
21. ↑  2020»87th World Championships WE - ITT (WC) Time trial » Imola › Imola (31.7k) *procyclingstats.com*. Viitattu 25.9.2020. (englanniksi)
22. ↑  2020»87th World Championships WE - Road Race (WC) One day race » Imola › Imola (143k) *procyclingstats.com*. Viitattu 27.9.2020. (englanniksi)
23. ↑  2020»23rd La Flèche Wallonne Féminine (1.WWT) One day race » Huy › Mur de Huy (124k) *procyclingstats.com*. Viitattu 2.10.2020. (englanniksi)
24. ↑  2021»24thLa Flèche Wallonne Féminine(1.WWT) *procyclingstats.com*. Viitattu 24.4.2021. (englanniksi)
25. ↑  2021»32ndGiro d'Italia Internazionale Femminile(2.Pro) *procyclingstats.com*. Viitattu 14.7.2021. (englanniksi)
26. ↑  Annemiek van Vleuten gains ultimate redemption in women's cycling individual time trial  28.7.2021. Tokyo 2020.  Arkistoitu 3.8.2021. Viitattu 3.8.2021. (englanniksi)
27. ↑  Women’s WorldTour Ranking *uci.ch*. Viitattu 11.9.2017. (englanniksi)
28. ↑  Van Vleuten and Simon Yates take the final victory in WorldTour *tellerreport.com*.  21.10.2018. Viitattu 2.11.2018. (englanniksi)

Aiheesta muualla
----------------

* Kuvia tai muita tiedostoja aiheesta **Anna van der Breggen** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |